

|  |  |  |
| --- | --- | --- |
| E-postInternett | post@selvaagprosjekt.nohttps://selvaagprosjekt.no/røa-boligsameie  |  |
|  |  |  |  |
|  |  |  |  |

# Informasjon fra Selvaag Prosjekt i samarbeid med byggherrekomiteen

Selvaag Prosjekt i samarbeid med byggherrekomiteen vil informere om prosjektet og fremdriften med jevne mellomrom.

**FREMDRIFT**

En revidert tentativ fremdriftsplan foreligger nå. Vi ber om at alle forholder seg til denne med forbehold om at enkelte datoer kan forskyves. Den gir allikevel en oversikt over de enkelte prosjektenes fremdrift.

**SIKKERHET**

Vi har alle et felles ansvar for sikkerhet i prosjektet. Ber om at alle forholder seg til sperringer og oppslag på byggeplassen. Vennligst snakk med deres barn/ungdom om å respektere sperringer da det kan være forbundet med livsfare ved å gå innenfor sperringer og klatre i stillas. Vi gjør det vi kan for at belastningen skal være minst mulig mens arbeidene pågår.

**STATUS OG VIDERE ARBEID**

Pussmester har isolert og pusset fasadene på hele blokken i Porfyrveien 7 og de jobber nå med avsluttende arbeider som smyg mot vindu samt detaljer og gjennomføringer. De skal montere sålebenkbeslag under vinduer, levere takoverbygg over hovedinngangspartiene og remontere rekkverk og annet utstyr. VD Montasje er godt i gang med utskifting av vinduer. Dører blir først montert over nyttår, dette med bakgrunn i tilvalgs prosessen og bestillingstid. Tilvalgene blir levert og montert fortløpende.

Pussmester vil ferdigstille og plukke ned stillas til jul, VD Montasje vil fortsette med vindusmontasje i Porfyrveien 5. Detaljert plan for når det er din tur finner du på siden vår, samt med varsel på den enkeltes dør.

Etter nyttår vil VD Montasje starte med å krane skyvedører. Dette for å forberede til dørmontasje som starter i uke 3 parallelt med vindusmontasje for Porfyrveien 3.

**ÅPNING AV VINDUER VEDR PÅGÅENDE ARBEIDER.**

Vindu på balkong kan åpnes, men bør holdes lukket på dagtid når arbeider pågår.

De som ikke har vindu på balkong kan åpne et vindu, men bør holdes lukket på dagtid.

**Vi gjør oppmerksom på at endringer kan forekomme, men at vi hele tiden vil sørge for at du som beboer får informasjon for det kommende arbeidet.**

Vi takker for samarbeidet så langt!

Med vennlig hilsen

Selvaag Prosjekt og byggherrekomiteen i Røa Boligsameie